তবে লক্ষণীয় হলো, বাঙালী হওয়া নিয়ে যাদের গর্ব তাদের মাঝে সে মিথ্যাচারিতা আজকের নয়, বরং সেটি শত বছরেরও বেশী পুরনো। এ রোগ তাদের মধ্যেও ছিল যারা বিখ্যাত বাঙালী। বাঙালীর প্রথম সারির লেখক ও বুদ্ধিজীবী হলেন শরৎচন্দ্র। অনেকের ধারণা, বঙ্কিম চন্দ্র ও রবীন্দ্রনাথের তুলনায় তিনি অনেক উদার ও মানবিক ছিলেন। দেখা যাক, তাঁর উপর আরেক বাঙালী শ্রী নীরদচন্দ্র চৌধুরী কি বলেন। তিনি তাঁকে কাছে থেকে প্রত্যক্ষ দেখেছেন এবং তার কথা শুনেছেন। তাঁর সম্পর্কে তিনি লিখেছেন, “প্রথমেই দেখিলাম, যে সব বাঙালী কিছু পড়াশোনা করিয়াছে, তিনি তাহাদেরই মত পান্ডিত্যাভিমানী, অথচ পান্ডিত্য এমন কিছু নয়। তারপর দেখিলাম, বাঙালী “ন্যাশনাললিষ্ট”-এর মত তিনি সঙ্কীর্ণ, অন্য ভারতবাসীর, বিশেষত পাঞ্জাবীর উপর অবজ্ঞা পোষণ করেন। শিক্ষিত বাঙালীর এই দুইটি দুর্বলতা শরৎবাবু অতিক্রম করিয়া উঠিতে পারিবেন না, তাহা আমি ভাবিতে পারি নাই।” ¬-(নীরদচন্দ্র চৌধুরী,১৯৮৮)। অন্য ভাষাভাষী মানুষকে ঘৃনা করার এ অভ্যাস বাঙালী পেয়েছে তার স্বভাবজাত আত্ম-অহংকার, ইর্ষা ও হিংসা থেকে। আত্ম-অহংকারি মানুষকে অন্যরা কখনো আপন করে নেয়না। সে ব্যর্থতার শিকার শুধু পূর্ব বাংলার বাঙালীরাই নয়, পশ্চিম বাংলার বাঙালীদেরও। পশ্চিম বাংলার বাইরে কোন বাঙালী নেতা তাই ভারতে গ্রহণযোগ্যতা পায়নি।